Nafarroako Parlamentuko Mahaiak, 2019ko irailaren 9an egindako bilkuran, Eledunen Batzarrari entzun ondoren, erabaki hau hartu zuen, besteak beste:

**1.** Izapidetzeko onartzea Isabel Aramburu Bergua andreak aurkeztutako galdera, Gizain-Gizarte zerbitzu publikoak kudeatzeko Nafarroako Fundazioari buruzkoa.

**2.** Nafarroako Parlamentuko Aldizkari Ofizialean argitara dadin agintzea.

**3.** Osoko Bilkuran izapidetzea.

Iruñean, 2019ko irailaren 9an

Lehendakaria: Unai Hualde Iglesias

GALDERAREN TESTUA

Geroa Bai talde parlamentarioko kide Isabel Aranburu Bergua andreak, Legebiltzarreko Erregelamenduan ezarritakoaren babesean, honako galdera hau aurkezten du, Nafarroako Gobernuko Eskubide Sozialetako kontseilariak irailaren 12ko Osoko Bilkuran ahoz erantzun dezan:

Nafarroako Gobernuak GIZAIN-Gizarte zerbitzu publikoak kudeatzeko Nafarroako Fundazioa sortu zuen aurtengo urtarrilaren 10ean, publiko bihurtzen joateko zenbait zerbitzu; zehazki, Tuterako eta Lizarrako Gizarte Zerbitzuen zentroak, Adingabekoentzako Behaketa eta Harrera zentroak eta Gazteentzako Eguneko Zentroa.

Zerbitzu horiek arian-arian hartzea erabaki zenez, honako hau jakin nahi dut:

Nola ari da egiten fundazioa abian jartzeko prozesua? noizko aurreikusten da zerbitzu horiek guztiak bere gain hartzea?

Iruñean, 2019ko irailaren 5ean

Foru parlamentaria: Isabel Aranburu Bergua